# data[].attributes.attachment_caption
Učenici s domaćinstva posadili su smokvu i ostale sadnice iz prvih donacija

# data[].attributes.body
S pripremama za sadnju školskog vrta započeli smo početkom školske godine 2023./2024. Učenicima i roditeljima smo najavili da ćemo tijekom jeseni i u proljeće sakupljati sadnice bobičastog voća, lijeske, šipka, ljekovitog bilja te sjeme i sadnice povrća.

U listopadu 2023. stigli su nam i komposteri pa su ih učenici s domaćinstva i domar Krešo Slivar sastavili. Istražili smo i kako se kompost radi.

Prije no što smo uspjeli dobiti vlastiti kompost tvrtka Darkom d.o.o. nam je u studenom dostavila već gotovi kompost kako bismo što prije mogli započeti s radovima.

Na satu domaćinstva 8.11.2023. kolegice Tihana Petković i Draženka Kešić zajedno s učenicima s domaćinstva izmjerili su i označili parcele i gredice za vrt.

Prvu akciju prikupljanja sadnica i lukovica imali smo u tjednu od 27.11..-1.12.2023.

Prikupljene sadnice ribizla, malina, ogrozda, lijeske, šipka, pelina, kadulje, kivija, ružmarina, smokve... sadili smo na satima domaćinstva, dodatne nastave engleskog jezika u nižim razredima, INA volontera, satima razrednika u 5.b razredu a pomogli su i pojedini učenici 8.b razreda. Prošlu, 2023. godinu, što se radova u vrtu tiče, završili smo aktivnošću na satima tehničke kulture gdje su učenici s nastavnicom Alenkom Njegovac izrađivali makete povišenih gredica.

# data[].attributes.attachment_caption
Sijanje sjemenja povrća u kontejnere od stiropora

# data[].attributes.body
Početkom nove godine nastavili smo s radovima. Učenici s domaćinstva pregledali su sadnice nakon zimskih praznika i utvrdili da su se lijepo primile. Nastavnik Silvije Devald i učiteljice Tajana Biljan i Biserka Hrešić sa svojim su učenicima sijali povrće u kontejnere od stiropora tijekom veljače i ožujka redovito ih kontrolirali i zalijevali. U ožujku su učenici s domaćinstva s nastavnicom Draženkom Kešić posadili još četiri sadnice lijeske s unutarnje strane školskog dvorišta u Gajevoj. Izradili smo i hranilice za ptice na satima INE Klub mladih tehničara - maketarstvo i modelarstvo.

# data[].attributes.body
U ožujku smo počeli s izradom i punjenjem visokih gredica. Nakon što ih je naš domar Krešo napravio učenici su na satu njemačkog jezika s nastavnicom Inom Turek postavili folije, drenažu i počeli puniti gredice kompostom. Punjenjem su se bavili i učenici na dodatnoj iz biologije s nastavnicom Zrinkom Poštek i volonteri s nastavnicom Dalijom Rendić

# data[].attributes.body
Učenici 7.a i 8.a razreda su krajem ožujka proveli jedan sat njemačkog jezika u školskom vrtu pripremajući povišene gredice za sadnju. Nakon toga smo odlučili obraditi tu temu i na nastavi uređujući razredni pano. Učenici su bili podijeljeni u dvije grupe, jedna grupa je istraživala dobrobiti školskih vrtova a druga je trebala opisati svoj rad u vrtu. Svaka grupa je napisala tekst na njemačkom jeziku a zatim su zajedno uredili pano. Projekt izrade panoa o školskom vrtu na nastavi njemačkog jezika pokazao se izuzetno korisnim. Učenici su imali priliku praktično primijeniti svoje jezične vještine, raditi u timu i kreativno se izražavati. Osim toga, projekt je povećao njihovu svijest o važnosti školskog vrta i ekološke održivosti. Osim svojih radova, na pano su izložili i radove 7.d/e razreda koji su se bavili temom održivosti.

# data[].attributes.headline
Prve presadnice povrća u visokim gredicama

# data[].attributes.subject
Prve presadnice povrća u visokim gredicama

# data[].attributes.body
Krajem ožujka posadili smo prve presadnice povrća u visoke gredice. Možda malo prerano jer nam je neke od njih kasnije uništio mraz. No, kao pravi vrtlari, morali smo naučiti tu vrijednu lekciju o učincima vremenskih neprilika na vrtlarstvo i poljoprivredu. Redovito smo zalijevali presadnice i plijevili korov oko naših trajnica koje uokviruju naš vrt.

# data[].attributes.body
U travnju smo uz postojeće dvije, dodali još dvije visoke gredice. Postavili smo folije, stavili drenažu i napunili ih kompostom. Kompost smo usitnjavali motikama i grabljicama kako bi zemlja bila rahlija i kako bi povrće koje smo sijali iz sjemena lakše niknulo. Uz učenike s domaćinstva uključili su se i neki učenici iz 6.a s razrednicom Ivanom Bakarić, kao i 6.b s nastavnicom Tihanom Petković. Najviše učenika koji pohađaju INA Domaćinstvo učenici su 5.c razreda čija razrednica Draženka Kešić vodi Domaćinstvo. Okosnica aktivnosti na Domaćinstvu ove školske godine upravo je rad u školskom vrtu. No, možemo slobodno reći kako na projektu školskog vrta sudjeluje veliki broj učenika iz većine naših razrednih odjeljenja te nam je to postao zajednički projekt škole. Kako bismo lakše pratili tko i što kada radi sve radove pratimo kroz tablicu u koju upisujemo što i kad je nešto odrađeno.

# data[].attributes.attachment_caption
Zelenu salatu i ribizle predajemo kuharici Elviri

# data[].attributes.body
U prvoj gredici već imamo nešto povrća za ubrati, usprkos mrazu. Ribizli koje smo posadili ujesen također su urodili prvim plodovima. Urod nije velik, ali nas veseli. Nešto salate ubrali smo u petak 24. svibnja i dali je kuharici Elviri koja ju je pripremila uz školski obrok. Poslova u vrtu ne nedostaje. Padalo je dosta kiše tako da ćemo se narednih dana baviti plijevljenjem korova u viskom gredicama.

# data[].attributes.body
Školski domari postavili su spremnik s vodom i provukli cijevi za navodnjavanje sustavom kap po kap. Ne moramo više strahovati da će povrće u visokim gredicama ostati žedno.

# data[].attributes.body
Učenici 8.a u sklopu sata vjeronauka bavili su se volonterskim radom u školskom vrtu. Plijevili su korov u povišenim gredicama, a na kraju se i nagradili prvim plodovima iz vrta, mrkvom koja je iznenađujuće brzo i uspješno izrasla. Mrkva je bila posebno ukusna jer je plod našeg truda i rada.

# data[].attributes.body
Učenici 5.b proveli su Sat razrednika u školskom vrtu, u lipnju. Plijevili su korov u povišenim gredicama i oko grmova bobičastog voća, a malo se i zasladili malinama i ribizlima.

# data[].attributes.body
U ožujku smo dovršili punjenje prve povišene gredice mješavinom zemlje i humusa u koju je, potom, vrijedna ekipa iz školskog Volonterskog kluba sastavljena od učenica 7.a i učenika 8.b razreda posadila prve presadnice graha, mahuna, graška i salate.

# data[].attributes.body
Osim salate, mrkve, ribizla i malina u vrtu smo ubrali i prve tikvice. Na satu domaćinstva od njih smo napravili pravo sezonsko jelo - polpete. U slast smo ih pojeli, a da su izvsne potvrdili su nam i djelatnici škole kojima smo ih dali kušati.

# data[].attributes.body
Tijekom studenog posadili smo prve sadnice u vrtu. Dio je to aktivnosti koje smo izvršavali na satovima dodatne nastave iz engleskoga jezika u 4.a razredu. Putem digitalne platforme na engleskom jeziku DoGood People učenici su tragali za različitim izazovima, izvršavanjem kojih su bolje razumjeli i praktično usvojili strategije održivog razvoja.

# data[].attributes.body
Na nastavi engleskoga jezika plijevimo, zalijevamo, ponovno sadimo što nam je proljetni mraz uništio. Poslije ćemo popuniti prigodni radni listić How do plants grow? i naučiti pjesmu "I see trees of green / Red roses too / I see them bloom / For me and you / And I think to myself / What a wonderful world..."

# data[].attributes.attachment_caption
Priprema pite od bundeve INA Domaćinstvo

# data[].attributes.body
U školskom smo vrtu uzgojili desetak prekrasnih primjeraka butternut tikve. Kako se bliži Thanksgiving day, odlučili smo iskoristiti ovu ukusnu tikvu kako bi napravili klasičnu pitu od bundeve koja je uvijek dio proslave tog praznika u SAD-u. Pitu smo pripremili na satu domaćinstva i ispekli u školskoj kuhinji. Iako je pita bogata začinima; cimet, muškatni oraščić, klinčić i đumbir i nije baš po svačijem ukusu kod nas je jako dobro prošla i pojeli smo je gotovo cijelu. Još jedan dokaz da će djeca lakše prihvatiti nove okuse kada su od samog početka uključena u proces od berbe povrća u vrtu, do same pripreme kolača.

# data[].attributes.body
Na nastavi tehničke kulture, 13.12.2023. učenici 6.e razreda od recikliranih materijala izrađivali su makete povišenih gredica.

# data[].attributes.body
Na nastavi tehničke kulture, 20.12.2023. učenici 6.d razreda od recikliranih materijala izrađivali su makete povišenih gredica.

# data[].attributes.body
Na nastavi tehničke kulture, 10.1.2024. učenici 6.e razreda od recikliranih materijala dovršavali su makete povišenih gredica.

# data[].attributes.body
Na nastavi tehničke kulture, 17.1.2024. učenici 6.d razreda od recikliranih materijala dovršavali su makete povišenih gredica.

# data[].attributes.body
Učenici 6.d i 6.e razreda svoje makete povišenih gredica od recikliranih materijala izložili su na 66. Natjecanju mladih tehničara koje je održano 20.3.2024. u PŠ Frankopanska.

# data[].attributes.body
🌱🍓 Sadnja jagoda u povišenim gredicama!

U listopadu smo s veseljem posadili jagode u dvije povišene gredice i s nestrpljenjem iščekujemo njihov rast! 🌿✨ Nadamo se da će nas u proljeće obradovati sočnim i ukusnim plodovima. 🍓💚

Ova sadnja dio je naše posvećenosti održivom vrtlarstvu i stvaranju zdravog okruženja, a vjerujemo da će biti prava radost brati plodove koje smo sami posadili!

# data[].attributes.body
🍂🍃 7.a u akciji! Jesensko čišćenje gredica i priprema za sadnju 🌱

Učenici 7.a razreda vrijedno su odradili jesensko čišćenje gredica, pripremajući ih za nadolazeću sadnju! 🌿💪 Svi su se angažirali kako bi očistili vrtne površine, a sada smo spremni za novu sadnju koja će obogatiti naš školski vrt.

Hvala našim marljivim učenicima na trudu i angažmanu! 🌟

# data[].attributes.body
Učenici 7.d razreda u sklopu sata engleskog jezika su zasadili mlade sadnice paulovnije. Razlog zbog kojeg su odabrali sadnju paulovnija jer je to stablo brzo rastuće. Paulovnija potječe iz Azije. U Japanu je paulovnija poznata pod imenom „Kiri – princess tree“ (princezino drvo) i tradicionalno se sadila kada se rađalo žensko dijete.

# data[].attributes.body
U lipnju učenici 7.b proveli su sat Katoličkog vjeronauka u školskom vrtu. Rad u školskom vrtu povezali smo s brigom za stvoreni svijet na koju smo pozvani. Enciklika "Laudato Si'" pape Franje posebno naglašava ekološku odgovornost i održiv razvoj kao kršćansku dužnost. Kroz rad u vrtu razvijamo svijest o važnosti zajedničkog truda u izgradnji boljeg svijeta. Također to je prilika za za praktičnu primjenu vrlina poput strpljivosti, odgovornosti i predanosti radu. Plijevili smo povrće i grmlje bobičastog voća već poprilično zaraslo u travu te ubrali prve plodove, blitvu i krastavce.

# data[].attributes.body
Naši su učenici od proizvoda ubranih u vrtu izradili ukusna jela kao što su juha od bundeve, kruh od butternut tikve... Pogledajte naša ukusna jela u kratkom videozapisu.

# data[].attributes.headline
Hranilica za ptice: Mala tehnička tvorevina s velikim značenjem

# data[].attributes.subject
Hranilica za ptice: Mala tehnička tvorevina s velikim značenjem

# data[].attributes.body
Hranilica za ptice, posebno namijenjena sjenicama, predstavlja jednostavnu, ali izuzetno korisnu tehničku tvorevinu koja malim pticama pomaže da prežive hladne zimske mjesece. Motivirane ovom idejom, učenice 8.a i 8.d razreda odlučile su poduzeti korake kako bi pomogle tim krhkim stvorenjima tijekom zimske sezone. U travnju i svibnju 2024. godine, okupile su se i, uz velik entuzijazam, posvetile ovom važnom zadatku.

Izrada hranilice povezana je i s projektom školskog vrta, čiji je cilj promicanje održivosti i zaštite okoliša. Aktivnost je bila usmjerena na očuvanje prirodnih resursa te poticanje ekološke svijesti među učenicima. Učenici su, kroz ovu izradu, usmjerili svoju pažnju na potrebu za brigom o divljim životinjama, kao i na važnost održivih rješenja koja pomažu ravnoteži u prirodi.

Kroz izradu hranilice, učenice su uzele u obzir sve tehničke aspekte, koristeći razne alate i razvijajući svoje vještine. Aktivnost je provedena u okviru izvanastavne aktivnosti iz tehničke kulture, unutar grupe "Modelari i maketari", gdje su se okušale u izradi korisnih i funkcionalnih tehničkih tvorevina.

Na ovaj način, osim što su stekle nove tehničke vještine, učenice su doprinosile i očuvanju prirode, pružajući pticama neophodnu pomoć tijekom hladnih dana. Ova inicijativa ne samo da je obogatila njihove tehničke sposobnosti, nego je i pokazala koliko mala akcija može imati velik utjecaj na životni svijet oko nas, povezujući tehniku, prirodu i održivost.

# data[].attributes.body
Učenici petih i osmih razreda iz Frankopanske prikupili su sjeme i posijali ga u kontejnere. Kontejnere su postavili na prozorske klupčice kako bi biljke imale dovoljno topline i svjetlosti. Tijekom naredna tri tjedna učenici su redovito pregledavali kontejnere, zalijevali biljke i premještali kontejnere kako bi se biljke, zbog kuta padanja sunčevih zraka, ravnomjerno razvijale i izrasle u zdrave presadnice.

# data[].attributes.body
U sklopu izvannastavne aktivnost učenici su u programu Tinkercad modelirali oznake za biljke. Oznake su modelirane u dvije varijante, jedna koja se zabode u zemlju pokraj biljke i druga koja se priveže za stabljiku.

# data[].attributes.body
Prije 3D printanja modele je trebalo obraditi i prilagoditi. Također, trebalo je podesiti parametre na printeru.

# data[].attributes.attachment_caption
Oznaka za biljke koja se zabode u zemlju

# data[].attributes.body
Nakon prilagodbe parametara na 3D printeru moglo se započeti s ispisom. Za vrijeme printanja praćeni su i podešavani određeni parametri da bi se poboljšala kvaliteta ispisa.